Document ID: /roh_data/filtered/fineweb-2-filterrobots_roh.jsonl.gz/66111

L'iniziativa pretenda ina revisiun totala da la Constituziun federala. Tenor ils iniziants Michel Huissod, anteriur directur da la Controlla da finanzas, e Daniel Graf, spezialist da campagnas, sajan bleras parts antiquadas.
- L'iniziativa vul reparter da nov las cumpetenzas da chantuns e la Confederaziun. I na fetschia per exempel betg senn che mintga chantun haja si'atgna politica da sanadad.
- Era vul ella adattar la Constituziun al temp digital. Per exempel duai dar dapli debattas digitalas. Durant la procedura da consultaziun en il parlament duain burgaisas e burgais sa participar digitalmain.
Uffizialmain vegn l’iniziativa pir lantschada en in onn. Fin là duaja la populaziun pudair inoltrar ideas sco la Constituziun pudess vegnir adattada.